เรือใบ เซ่น 2 ตัวหลัก เปิดรังเจ๊า เคียฟ 0-0 ลิ่ว 8 ทีมชปล.
เรือใบสีฟ้า แมนเชสเตอร์ ซิตี้ โชคร้ายต้องเสียผู้เล่นตัวหลักอย่าง แวงซองต์ กอมปานี และ นิโคลัส โอตาเมนดี ในช่วงครึ่งแรก แต่ยังรักษาความได้เปรียบเปิดบ้านเสมอกับ ดินาโม เคียฟ ไปแบบไร้สกอร์ 0-0 สกอร์รวม 2 นัดเอาชนะ 3-1 ฉลุยเข้ารอบ 8 ทีมสุดท้ายศึกยูฟ่าแชมเปียนส์ลีกต่อไป,ศึกฟุตบอลยูฟ่าแชมเปียนส์ลีกฤดูกาล 2015/16 รอบ 16 ทีมสุดท้ายเลกสอง เป็นการพบกันในคู่ระหว่าง เรือใบสีฟ้า แมนเชสเตอร์ ซิตี้ ยักษ์ใหญ่จากลีกผู้ดี เปิดสนาม เอติฮัด สเตเดียม พบกับ ดินาโม เคียฟ ทีมแกร่งจากยูเครน ที่เกมแรก เรือใบสีฟ้า กุมความได้เปรียบอย่างมากเมื่อบุกไปเอาชนะ เคียฟได้ถึงถิ่นก่อนถึง 3-1,เกมนี้เจ้าถิ่นได้รับข่าวดีเมื่อ ยายา ตูเร มิดฟิลด์ตัวเก่งกลับมาลงสนามได้อีกครั้งโดยจะผนึกกำลังในเกมรุกร่วมกับ ดาบิด ซิลบา และ เซร์คิโอ อเกวโร ส่วนทีมเยือนไม่มีอะไรจะเสียส่งหน้าสามลงแลกโดยมี อังเดร ยาโมเลนโก เป็นตัวทีเด็ด,เปิดฉากเกมขึ้นมาแค่ 5 นาที เจ้าถิ่นต้องพบข่าวร้ายเมื่อ แวงซองต์ กอมปานี ปราการหลังกัปตันทีมได้รับบาดเจ็บจนเล่นต่อไม่ไหวต้องส่ง อีเลียควิม ม็องกาลา มาแทน,นาทีที่ 24 เจ้าถิ่นโชคร้ายซ้ำซ้อนเมื่อต้องเสียโควตาเปลี่ยนตัวคนที่สองแบบรวดเร็วหลัง นิโคลัส โอตาเมนดี กองหลังตัวหลักเล่นต่อไม่ไหวต้องส่ง มาร์ติน เดมิซิลิช ลงสนาม,เกมยังเป็นไปแบบอึดอัดโอกาสครั้งแรกในเกมนี้ต้องปาไปถึงนาทีที่ 29 เป็นทีมเยือนได้ลุ้นประตูจากลูกยิงตามน้ำของ ลูคัส ทีโอดอร์ซิค แต่บอลไปเข้าซอง โจฮาร์ท รับไว้ได้,มาถึงนาทีที่ 36 เป็นโอกาสลุ้นประตูขึ้นนำของเจ้าถิ่นบ้าง เซร์คิโอ อเกวโร กระชากมาเองก่อนตัดสินใจยิงบอลไม่เข้ากรอบ,หลังจากนั้นบอลถึงเขตโทษกันไม่มาก จบครึ่งแรกทั้งสองทีมยังทำอะไรกันไม่ได้เสมอกันอยู่ 0-0,เข้าสู่ครึ่งหลังนาทีที่ 58 เป็นโอกาสลุ้นประตูของเจ้าถิ่นอีกครั้ง ยายา ตูเร ปั่นฟรีคิกระยะ 25 หลาบอลหลุดกรอบออกไป,อีก 2 นาทีให้หลังถือเป็นโอกาสที่ดีที่สุดในเกมนี้ของเจ้าถิ่น เฆซุส นาบาส ได้ส่องด้วยขวาบอลผ่านมือ ชอฟคอฟสกี นายด่านทีมเยือนไปแล้วแต่บอลไปจูบโคนเสากระดอนออกมาอย่างน่าเสียดาย,ยังเป็นเจ้าถิ่นที่ครองบอลได้มากกว่า นาทีที่ 73 ได้ลุ้นประตูอีกรอบ ซิลบา ตบเข้ากลางให้ยายา ตูเร แปเน้นๆ บอลเข้าซองชอฟคอฟสกี,หลังจากนั้น ดินาโม เคียฟ พยายามเต็มที่ที่จะทวงประตูคืนและนาทีที่ 86 ถือเป็นโอกาสทองขึ้นนำ จากจังหวะที่ ยาร์โมเลนโก โชว์ทักษะไขว้หลังคืนให้กับ วิตาลี บูยาลสกี ซัดเน้นๆ แต่ โจ ฮาร์ท ยังออกมาปิดมุมเซฟไว้ได้หวุดหวิด,จบเกมการแข่งขันทั้งสองทีมไม่สามารถทำประตูกันได้ แมนเชสเตอร์ ซิตี้ เปิดบ้านเสมอกับ ดินาโม เคียฟ 0-0 รวมผลสองนัด เรือใบสีฟ้า เอาชนะไปได้ 3-1 ตีตั๋วเข้ารอบควอเตอร์ไฟนอลต่อไป
เรือใบสีฟ้า แมนเชสเตอร์ ซิตี้ รักษาความได้เปรียบเปิดบ้านเสมอกับ ดินาโม เคียฟ ไปแบบไร้สกอร์ 0-0 สกอร์รวม 2 นัดเอาชนะ 3-1 ฉลุยเข้ารอบ 8 ทีมสุดท้ายศึกยูฟ่าแชมเปียนส์ลีกต่อไป
ยูฟ่าแชมเปียนส์ลีก,แมนเชสเตอร์ ซิตี้,ดินาโม เคียฟ,ข่าวกีฬา,ข่าว,ผลบอล,ไทยรัฐออนไลน์